stanford-oval/wikipedia huggingface dataset:
Everybody Knows
מיקומי שיא > מצעדים שבועיים

הערה: כהן נפטר ב־2016.
|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |   ‏‏‏  מצעדים שבועיים (2016)>  |
| --- | --- | --- | --- |
|  צרפת | SNEP | 88 |  |
מיקומי שיא > גרסת "Concrete Blonde"

|   ‏‏‏  מצעדים שבועיים (1990)> מדינה |   ‏‏‏  מצעדים שבועיים (1990)> מצעד |   ‏‏‏  מצעדים שבועיים (1990)> מיקום שיא |   ‏‏‏  מצעדים שבועיים (1990)>  |
| --- | --- | --- | --- |
|  ארצות הברית | Alternative Airplay (אנ') (בילבורד) | 20 |  |
ביאורים

↑  גם המנעד שלו היה גדול יותר בצעירותו, אך הצטמצם עם הגיל. "זאת לא אסטרטגיה, זה סיגריות ו־ויסקי", סיפר כהן. ראו גם:.
↑  בתו של לאונרד כהן היא אמו הביולוגית של בנו של ויינרייט, שאותו הוא מגדל עם בן זוגו.
הערות שוליים

1 2 3 4 5 6 7  ‏Everybody Knows, באתר cshf.ca
1 2 3 4 5  ‏Everybody Knows by Leonard Cohen, באתר Songfacts
↑  סטיבן הולדן, ‏'Leonard Cohen: I'm Your Man': A Documentary Song of Praise, באתר ניו יורק טיימס, 21 ביוני 2006
↑  Stephen Scobie, Intricate preparations: writing Leonard Cohen, ECW Press, 2000, עמ' 123, ISBN 1-55022-433-6
↑  Maurice Ratcliff, The complete guide to the music of Leonard Cohen, Omnibus Press, 1999, עמ' 81, ISBN 0-7119-7508-6
↑  Barry Alan Farber, Rock 'n' roll wisdom: what psychologically astute lyrics teach about life and love, Greenwood Publishing Group, 2007, עמ' 25, ISBN 0-275-99164-4
1 2  ‏Leonard Cohen’s 20 Best Songs, באתר UNCUT, ‏3 באפריל 2015
↑  ‏Leonard Cohen vocal range, באתר singingcarrots.com
↑  ‏Leonard Cohen | The Range Planet, באתר therangeplanet.proboards.com
↑  ‏What voice type was Leonard Cohen?, באתר קוורה
1 2  ‏Danny Elfman – Justice League (Original Motion Picture Soundtrack), באתר Discogs
↑  Music Video: New Videoclips (PDF), באתר World Radio History, מגזין "בילבורד", כרך 102, גיליון 32, ‏11 באוגוסט 1990, עמ' 63
↑  ‏Sharon Robinson – Everybody Knows, באתר Discogs
↑  ‏Stills & Collins – Everybody Knows, באתר Discogs
↑  שלך, א. כורם, באתר ayakorem.co.il
↑  Le Top de la semaine : Top Singles Téléchargés – SNEP  (2016, שבוע 46), באתר snepmusique.com
| לאונרד כהן |
| --- | --- | --- |
| אלבומי אולפן | Songs of Leonard Cohen • Songs from a Room • Songs of Love and Hate • New Skin for the Old Ceremony • Death of a Ladies' Man • Recent Songs • Various Positions • I'm Your Man • The Future • Ten New Songs • Dear Heather • Old Ideas • Popular Problems • You Want It Darker • Thanks for the Dance |  |
| אלבומי הופעה | Live Songs • Cohen Live • Field Commander Cohen: Tour of 1979 • Live In London • Live at the Isle of Wight 1970 • Songs from the Road • Live in Dublin • Can't Forget: A Souvenir of the Grand Tour |  |
| שירים בולטים | "Hallelujah" • "Who by Fire" • "Chelsea Hotel #2" • "Bird on the Wire" • "Everybody Knows" • "Suzanne" • "Dance Me to the End of Love" • "First We Take Manhattan" • "I'm Your Man" • "Famous Blue Raincoat" • "You Want It Darker" • "Lover Lover Lover" |  |
| ספרים | המשחק האהוב • מפסידנים יפים |  |
| --- | --- |
בקרת זהויות :  MusicBrainz work: a5f7f68e-4f57-317b-8a02-cea7a5b1cf8f
200% זאב

| --- | --- |
 בימוי:  אלכס סטדרמן
 הופק בידי:  אלכסיה גייטס פואלה, ברברה סטיבן 
 תסריט:  פין אדקוויסט
 מדבבים:  עילאי סווינדלס אליזבת נאבן ג'ניפר סונדרס שרה ג'ורג'ינה פיטר מקאלום סמארה וייבינג
 מדבבים בעברית:  יובל חופי יעל יקל יובל גרבש ניר רון
 מוזיקה:  אש גיבסון גרייג
 מדינה:  אוסטרליה אוסטרליה
 חברת הפקה:  Flying Bark Productions
 חברה מפיצה:  Studio 100 StudioCanal
 הקרנת בכורה:  אוסטרליה 8 באוגוסט 2024 ישראל 26 בדצמבר 2024
 משך הקרנה:  98 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט הנפשה, סרט קומדיה, סרט פנטזיה, סרט הרפתקאות
 סרט קודם:  100% זאב
 200percentwolf.com.au
 דף הסרט ב־IMDb
 
200% זאב (באנגלית: 200% wolf) הוא סרט קולנוע אוסטרלי בהנפשה ממוחשבת, מסוגת קומדיה, פנטזיה והרפתקאות, שמשמש כהמשכון לסרט "100% זאב". הסרט הופק על ידי Flying Bark Productions, והופץ על ידי Studio 100 ו-StudioCanal. הקרנת הבכורה של הסרט הייתה ב-8 באוגוסט 2024. בישראל הסרט יצא לאקרנים בדיבוב עברי ב-26 בדצמבר 2024.
תקציר העלילה

הסיפור עוקב אחר הפודל פרדי לופין, פרדי חושב שיש לו את כל מה שצריך כדי להוביל את להקת אנשי הזאב שלו, אבל בזכות חבריו זה מתגלה כאתגר. לו רק היה יותר... זאב.
אבל כאשר משאלה סוררת הופכת אותו לאיש זאב ומפקידה רוח ירח שובבה על פני כדור הארץ, פרדי חייב להחזיר את הסדר הקוסמי לפני שיהיה מאוחר מדי!
יחד עם בטי וחבריו לנסיעה, פרדי חייב לחפש מכשפה מסוכנת, לפני שחברו רוח הירח ימות
אם הצוות יכול להימנע מהפיכתו לקרפדות ופרדי יכול לעמוד בפני המשיכה של קסם אדמה אסור, אולי הם יכולים לשלוח את הרוח הביתה ולהציל את העולם. דבר אחד בטוח - פרדי לעולם לא יטיל ספק בהיותו פודל שוב!, תוך התמקדות במסעו של פרדי להשיב לעצמו את הזאב הפנימי שלו תוך התמודדות עם איומים ואתגרים חדשים.
מדבבים

עילאי סווינדלס (פרדי לופין)
אליזבת נאבן (מופו)
ג'ניפר סונדרס (מקס)
שרה ג'ורג'ינה (אמו של מופו)
פיטר מקאלום (הוטספר/פלאשארט לופין)
סמארה וייבינג (בטי)
הנג סמרין

| --- | --- |

 לידה:  25 במאי 1934 (בן 90) Ponhea Kraek District, קמבודיה 
 מדינה:  קמבודיה 
 מפלגה:  מפלגת העם הקמבודי 
 פרסים והוקרה
 מסדר כוכב הזהב  העיטור הלאומי חוסה מרטי  מסדר הפיל הלבן  מסדר סיקטונה  מסדר הנסיך יארוסלאב הנבון  Royal Order of Monisaraphon  עיטור הידידות (רוסיה)  המסדר המלכותי של קמבודיה  Grand Order of National Merit  Royal Order of Sowathara  Gold Medal of the Nation 
 
שם זה נכתב במקור בהתאם לסדר המזרחי; שם המשפחה הוא .
הֶנְג סַמְרִין (בקמרית: ហេង សំរិន; נולד ב-1934), פוליטיקאי קמבודי קומוניסטי, היה שליט קמבודיה לאחר פלישת וייטנאם למדינה.
ביוגרפיה

סמרין נולד במחוז פריי-ונג (Prey Veng) בקמבודיה. הוא הצטרף לתנועת הקמר רוז' בהנהגתו של פול פוט והפך ל"קומיסר פוליטי" וראש דיוויזיה צבאית כשהתנועה השתלטה על המדינה ב-1975. ב-1978 הוא ערק משורות הקמר רוז' (שנתמכה על ידי סין) ונמלט לווייטנאם. בסוף השנה סמרין שב לקמבודיה ופיקד על מרד שנתמך על ידי וייטנאם וברית המועצות נגד הקמר רוז'.
לאחר התמוטטות משטר הקמר רוז' ב-1979 סמרין הנהיג את הממשלה הקומוניסטית החדשה. למרות שהפרות זכויות האדם בתקופתו צומצמו באופן משמעותי יחסית למעשי הקמר רוז', עדיין בוצעו פשעים נגד האנושות ומשטרו סירב לקבל סיוע בינלאומי עד סוף שנת 1979. בשנת 1979 הפך סמרין ליושב-ראש מועצת המהפכה העממית. ב-1981 מונה ליושב ראש מועצת המדינה והמזכיר הכללי של מפלגת העם המהפכנית. תפקידו בשלטון הצטמצם באופן משמעותי לטובת הון סן שהפך לראש הממשלה ב-1985. לאחר ירידת המעורבות הווייטנאמית בקמבודיה ירדה קרנו של סמרין בקמבודיה - הוא עזב את משרת מזכ"ל המפלגה ב-1991 ואת מועצת המדינה ב-1992. לאחר שובו של המלך נורודום סיהאנוק לקמבודיה בשנת 1993 קיבל סמרין תואר כבוד, "הוד מעלתו" (Sâmdech) ותפקיד של יו"ר סמלי של המפלגה הקומוניסטית הקמבודית.
אוסוואלד שפנגלר

ערך זה עוסק בהיסטוריון ופילוסוף גרמני. אם התכוונתם למשמעות אחרת, ראו .
| --- | --- |

 לידה:  29 במאי 1880 בלאנקנבורג, דוכסות בראונשווייג, הקיסרות הגרמנית 
 פטירה:  8 במאי 1936 (בגיל 55) מינכן, גרמניה הנאצית 
 מדינה:  גרמניה 
 מקום קבורה:  בית הקברות הצפוני של מינכן 
 מקום לימודים:  אוניברסיטת האלה-ויטנברג, אוניברסיטת הומבולדט של ברלין, אוניברסיטת מינכן 
 שפות היצירה:  גרמנית 
 זרם ספרותי:  Conservative Revolution 
 יצירות בולטות:  שקיעת המערב 
 הושפע מ:  גתה, הגל, שופנהאואר, ניטשה, הרקליטוס, וינקלמן
 השפיע על:  ארנולד טוינבי, הנרי מילר, סקוט פיצג'רלד, פריץ לאנג, אלן גינסברג, ויליאם ס. בורוז, ג'ק קרואק, ג'ורג' קנאן, הנרי קיסינג'ר, לודוויג ויטגנשטיין
 חתימה:   
 
אוסוואלד ארנולד גוטפריד שפנגלר (בגרמנית: Oswald Arnold Gottfried Spengler; ‏29 במאי 1880 – 8 במאי 1936) היה היסטוריון ופילוסוף גרמני אשר גילה עניין וידע גם בתחומי המדע והאומנות. שפנגלר ידוע בעיקר כמחבר הספר "שקיעת המערב" - חיבור היסטורי פילוסופי רחב יריעה המתאר את עלייתן ושקיעתן של תרבויות כתהליך מעגלי.
חייו

שפנגלר נולד למשפחה בורגנית בעיר בלנקנבורג שבמרכז גרמניה, הבכור והבן היחיד מבין ארבעה ילדים. אביו, שהיה בן לשושלת ארוכה של עובדי מכרות, הועסק בתחילה כטכנאי מכרות, ולאחר מכן עבד כפקיד דואר. כבר מילדות סבל מבריאות לקויה וכל חייו סבל ממיגרנות תכופות. בילדותו קיבל חינוך שמרני והרבה בקריאה ולימוד עצמי. בגיל 10 עברה משפחתו לעיר האלה, ושפנגלר המשיך בלימודיו בגימנסיה המקומית, בעיקר לימודים קלאסיים, יוונית, לטינית, מדעים ואומנות. במהלך לימודיו גילה משיכה לאומנות ואף ניסה כוחו בכמה יצירות אומנותיות. בתקופה זו נחשף לראשונה להגותם ולהשפעתם של ניטשה וגתה, שני הוגים אשר לאורם יעצב את הגותו הבוגרת.
לאחר מות אביו ב-1901, נכנס שפנגלר בן ה-21 לאוניברסיטת מינכן. בהתאם לנהוג באותו זמן, לאחר שנה הוא עבר לאוניברסיטה אחרת: תחילה לברלין ולאחר מכן להאלה. מסלול לימודיו באוניברסיטה התרכז בעיקר סביב לתרבויות הקלאסיות, מתמטיקה ומדעי הטבע. בשנת 1904 קיבל את הדוקטורט שלו, העוסק בפילוסוף הקדם סוקרטי הרקליטוס. מעט אחר-כך כתב את התיזה השנייה שלו בשביל להתקבל כמורה תיכון: התפתחות איבר הראייה בחיות עילאיות. המאמר אושר ושפנגלר הוסמך כמורה.
משרתו הראשונה הייתה בזארבריקן, לאחר מכן עבר לדיסלדורף ולבסוף להמבורג. מ-1908 עד 1911 לימד בהמבורג מתמטיקה, פיזיקה, היסטוריה וספרות גרמנית. ב-1911 נפטרה אימו והותירה לו ירושה מכובדת, אשר אפשרה לו מידה מסוימת של עצמאות כלכלית והוא עזב את משרת ההוראה בשביל לחיות כמלומד עצמאי.
הוא התיישב במינכן, שם החל לכתוב ספר על סוגיות פוליטיות בנות זמנו. הספר יועד להיקרא "שמרנות וליבריאליזם", כאשר תוכנו סוקר מגמות באירופה כגון מרוץ החימוש, שרשרת משברים בינלאומיים, קיטוב גובר בין האומות - ומסביר לאן יובילו. בסוף 1911 הגיע למסקנה כי המגמות באירופה מוסברות רק באופן "עולמי" וללא תלות בתרבות. אירופה צעדה להערכתו לעבר התאבדות, וזאת כשלב ראשון בהסתלקותה מעל במת ההיסטוריה. מלחמת העולם הראשונה אוששה להערכתו את התזה, ועבודתו התרחבה הרבה מעבר לגבולותיה המקוריים.
שפנגלר השקיע את רוב כספו מעבר לים, אשר המלחמה הפכה לבלתי נגיש, והביאה אותו למצב של עוני. על אף זאת, המשיך לכתוב, ולעיתים קרובות גם תחת אור נר. ב-1917 הספר היה מוכן להדפסה. הוא נתקל בקשיים גדולים במציאת מו"ל, הן בשל אופיו ונושאו של החיבור והן בשל האנארכיה ששררה בגרמניה באותה העת. אף על פי כן, בקיץ 1918, במקביל לכניעה הגרמנית, הופיע הכרך הראשון בספרו המפורסם "שקיעת המערב".
את שנותיו האחרונות בילה שפנגלר בביתו לצד אוסף ספרים ענק ואוסף כלי נשק מזרחיים שטיפח.
שפנגלר נפטר בשנת 1936. זמן קצר לפני מותו חזה כי הרייך השלישי לא יאריך ימים יותר מ-10 שנים נוספות כפי שאכן קרה במציאות.
משנתו

ספרו "שקיעת המערב" שפורסם ב-1917 זכה להצלחה גדולה בעיקר בהשפעת תבוסת גרמניה במלחמת העולם הראשונה והתנאים הקשים שהוטלו על גרמניה במסגרת חוזה ורסאי. המשבר הכלכלי הכבד שפקד את גרמניה בשנים הבאות חיזק עוד יותר את רעיונותיו של שפנגלר אשר חזה תהליך נסיגה של גרמניה ושל התרבות המערבית כולה, כחלק מתהליך היסטורי כולל.
שפנגלר ניבא בספרו את שקיעת תרבות המערב כתוצאה מהריכוז העירוני: בערי־ענק מתגורר פרולטריון חסר שורשים, תחת שלטון משטרים רודניים השואפים להתפשטות. כמו כן, הוא הדגיש בספרו כי שוררת איבה הדדית עמוקה בין גרמנים ליהודים, וכי יש "סכסוך בלתי נמנע" בין התרבות הצעירה, המושרשת באדמה, לבין תרבותם המזדקנת והמרקיבה של "קוסמופוליטיים חסרי מולדת".
שפנגלר הציג גרסאות לאומניות של סוציאליזם וטען כי הן מהוות חלק מן התהליך הטבעי. שפנגלר, שתמך בהגמוניה גרמנית באירופה, התחבב על הנאצים בראשית דרכם, והם ראו בו את אחד מהוגי הדעות שעליהם ביססו את תאוריות העליונות הגזעית שלהם. גם התנגדותו של שפנגלר לליברליזם התחבבה על האידאולוגים הנאצים והם התעלמו מהביקורת שהשמיע נגד הרעיון של העליונות הגזעית על בסיס ביולוגי, והאנטישמיות הגלויה שעמדו ביסוד הרעיון הנאצי.
בתחילת שנות ה-30 סר חינו שכן בכתביו צפה עתיד פסימי לגרמניה ולאירופה כולה, ודחה את רעיון העליונות הגזעית הנאצית. שפנגלר הרבה למתוח ביקורת על היטלר בוויכוחים עם אלפרד רוזנברג, האידאולוג הנאצי המרכזי, ובהוראתו של גבלס נידון לבידוד ציבורי ולהשתקה פומבית בידי המשטר, אם כי נשאר חבר באקדמיה הגרמנית.
רבים ביקרו את התאוריות שהציג, ורבים אחרים תמכו בהן. השינויים הפוליטיים, החברתיים והכלכליים הגדולים אשר התרחשו במחצית הראשונה של המאה ה-20, תאמו במידה רבה את התחזיות והתאוריות שהציג בכתביו.
השפעתו

רעיונותיו של שפנגלר היו בעלי השפעה משמעותית על מלומדים אחרים ובהם ההיסטוריון הבריטי ארנולד טוינבי, אשר בספרו "מחקר ההיסטוריה" מעלה רעיונות דומים. גם העתידן האמריקני הרמן קאהן ממכון ראנד, עשה שימוש במונחים הייחודיים שטבע שפנגלר, בספרו "שנת 2000". גם בספרו של סמואל הנטינגטון, התנגשות הציוויליזציות, ניתן למצוא את ההשפעה המשמעותית של שפנגלר וכתביו והרעיונות העיקריים שהועלו בהם.
אנשי זרם "דור הביט" באומנות כגון אלן גינסברג, ויליאם ס. בורוז וג'ק קרואק אימצו בעיקר את הרעיון של המעגל הטבעי של התרבות, וראו בעצמם את תחילתה של עליית תרבות חדשה אשר תחליף עם הזמן את זו הקיימת כיום. בין האמנים והסופרים הרבים שהושפעו משפנגלר היו הסופרים הנרי מילר, סקוט פיצג'רלד והקולנוען פריץ לאנג.
גם בתחום הפוליטי והמדיני ניכרת השפעת רעיונותיו של שפנגלר. בנוסף לנאצים שבחרו לעשות שימוש מעוות ברעיונות כפי שהתאימו לצרכיהם, הרי שגם אחרים התבססו עליהם ובהם ג'ורג' קנאן, הנרי קיסינג'ר והמהפכן מלקולם איקס.
כיום מוכר שפנגלר גם כשם העט בו משתמש ההוגה השמרני והכלכלן דייוויד פ. גולדמן כמחווה לפילוסוף הגרמני.
מתרגומיו לעברית

אשר ברש, (תרגם מגרמנית), הערכה חדשה להיסטוריה, הוצאת הדים, תל אביב, תרפ"ז, 1927.
לקריאה נוספת

Engels, David (2019). "Oswald Spengler and the Decline of the West". In Sedgwick, Mark (ed.). Key Thinkers of the Radical Right: Behind the New Threat to Liberal *   Democracy. Oxford University Press. pp. 3–21. ISBN 978-0-19-087760-6
Hughes, H. Stuart (1991). Oswald Spengler. Transaction Publishers. ISBN 978-1-4128-3034-8.
Farrenkopf, John (2001). Prophet of Decline: Spengler on World History and Politics. Louisiana State University Press. ISBN 978-0-8071-2727-8.
Naeher, Jürgen (1984). Oswald Spengler: mit Selbstzeugnissen und Bilddokumenten Rowohlt ISBN 978-3-499-50330-6.
הערות שוליים

↑  יחיעם ויץ, "עליית הנאציזם", בתוך: דן מכמן, חגית כהן (עורכים), בימי שואה ופקודה – מקראה, האוניברסיטה הפתוחה, חלק א, יחידה 3, עמ' 177.
↑  מאמריו של דייוויד פ. גולדמן תחת שם העט "שפנגלר" באסיה טיימס - http://www.atimes.com/atimes/Others/Spengler.html
| --- | --- |
בקרת זהויות :  NLI: 987007268350405171  PLWABN: 9810632404905606  BIBSYS: 90113428  BNC: 000079341  BNE: XX1028911  BnF: cb119452562 (data)  BPN: 16000662  CANTIC: a10159630  CiNii: DA00664805  GND: 118616110  ICCU: RAVV027855  ISNI: 0000 0001 2099 2578  LCCN: n50021162  LNB: 000043259  NDL: 00457295  NKC: jn19990008104  NLA: 35516491  NLG: 154368  NLK: KAC200812559  NSK: 000041300  NTA: 068814682  RERO: 02-A003852652  SELIBR: 283507  SNAC: w6qc2wn5  SUDOC: 027146006  Trove: 981319  VcBA: 495/145298  VIAF: 14778687   WorldCat (עם VIAF): 14778687
קויאוויה

| --- | --- |
סמל קויאוויהסמל קויאוויה

 מדינה:  פולין פולין
 בירת המחוז:  ולוצלאווק 
 שטח:  5,924 קמ"ר
 קואורדינטות:  52°42′N 18°33′E﻿ / ﻿52.7°N 18.55°E﻿ / 52.7; 18.55 
  מפת מיקום  מפה מפורטת    he tabBackground:;tabBorder:#aaa;defaultTab:0;
 
קוּיַאווֵֵה (בפולנית: Kujawy; בגרמנית: Kujawien) הוא מחוז היסטורי בפולין, השונה באופיו משאר פולין לאור השפעת הכובשים.
המחוז השתרע בין נהר הוויסלה ממזרח, נהר נוטק ממערב ומצפון ונהר קרובקה מדרום. המחוז שוכן מערבית למזוביה ומזרחית לפומרניה, ומהווה את חלקו הצפוני של גליל "פולין הגדולה". מיקומו האסטרטגי בין פולין לגרמניה הפך אותו לכר פורה לכיבושים צבאיים, שאירעו בו בתדירות גבוהה במיוחד. 
במאה ה-13 הפך קויאוויה לדוכסות עצמאית, לאחר שנים של החלפת ריבוניות בין שליטים זרים משני עברי הגבול, אך נכבש שוב במאה ה-14.
במהלך המאה ה-17 החלו מתיישבים באזור קולוניסטים מאזור הולנד: הן הולנדים והן פריזים (אנשי פריזלנד). בחלוקת פולין ב-1772 חלקו הצפוני של המחוז סופח לממלכת פרוסיה, ויתרת השטח סופחה גם היא לפרוסיה לאחר 20 שנה.
ב-1918 הפך קויאווה לחלק מהרפובליקה הפולנית השנייה, ובמלחמת העולם השנייה נכבש השטח על ידי גרמניה הנאצית, והוחזר לפולנים בסוף המלחמה. מאז 1999 הפך השטח לחלק ממחוז קויאוויה-פומרניה של פולין.
בירת המחוז ההיסטורי הייתה אינוורצלאב.
הונג מיונג-בו

זהו שם קוריאני; שם המשפחה הוא .
הונג מיונג-בו (בקוריאנית: 홍명보; ‏נולד ב־12 בפברואר 1969) הוא כדורגלן עבר ומאמן כדורגל דרום קוריאני.
קריירה

הונג, יליד סיאול, שימש כבלם נבחרת קוריאה הדרומית. בשנת 2004 פרש מכדורגל לאחר ששיחק בארצות הברית בקבוצת לוס אנג'לס גלאקסי.

בשנת 2013 נתמנה למאמן נבחרת קוריאה הדרומית בכדורגל. לאחר הקמפיין המאכזב של הנבחרת במונדיאל 2014, הונג התפטר מתפקידו.
תארים

אחד מ-125 שחקני הכדורגל החיים הטובים בעולם (2004)
כדור הארד במונדיאל 2002
Foreign Policy

| --- | --- |


 תדירות:  מגזין דו-חודשי
 סוגה:  חדשות, פוליטיקה, יחסים בינלאומיים מדיניות חוץ, עסקים
 מייסד:  סמואל הנטינגטון 
 בעלים:  בחרת האחזקות גרהאם 
 תאריכי הופעה:  1970–הווה (כ־54 שנים)
 שפה:  אנגלית
 מערכת:  וושינגטון די. סי. 
 תפוצה:  101,054 עותקים
 מדינה:  ארצות הברית
 ISSN:  0015-7228
 האתר הרשמי
 
Foreign Policy (תרגום מילולי: מדיניות חוץ) הוא כתב עת דו-שבועי אמריקאי העוסק בפוליטיקה, ביחסים בינלאומיים, במדיניות הפנים ובמדיניות החוץ של ארצות הברית ובעסקים. המגזין בבעלות דייוויד רות'קופף.
המגזין נוסד בשנות השבעים של המאה ה-20, בזמן מלחמת וייטנאם, על ידי פרופסור סמואל הנטינגטון וחברו וורן מנשל. מטרת המגזין הייתה לתת ביטוי לדעות והשקפות שונות בנוגע למדיניות החוץ של ארצות הברית. בשנים 1996–2009 היה עורכו הראשי מויסס נעים, השתנה כתב העת מרבעון בעל פרופיל אקדמי למגזין דו-שבועי הפונה לקהל הרחב. תחת ניהולו של נעים זכה המגזין שלוש פעמים בפרס מגזין לאומי (אנ').
ב-2008 נרכש המגזין בידי "וושינגטון פוסט", ותפוצתו הורחבה. המגזין נמכר בכל רחבי העולם. משרדיו שוכנים בוושינגטון.
החל משנת 2009 עמדה בראש העיתון סוזן גלאסר כעורכת הראשית. היא הוחלפה בתפקידה על ידי דייוויד רותקופף ב-2012. רותקופף ערך את המגזין עד 2017. מ-2017 עד 2020 עמד בראש העיתון העורך הראשי ג'ונתן טפרמן. בנובמבר 2020 הוחלף בתפקיד על ידי ראוי אגראוואל.
אוטילינו טנוריו

אוטילינו גאורגה טונוריו בסטידאס (בספרדית: Otilino George Tenorio Bastidas;‏ 1 בפברואר 1980 – 7 במאי 2005) היה כדורגלן אקוודורי ששיחק בעמדת החלוץ.
קריירת מועדונים

טנוריו גדל במחלקת הנוער של אמלק, ובשנת 1998 החל לשחק בקבוצה הבוגרת של המועדון במסגרת ליגת העל האקוודורית. בשנת 2021 הושאל לסנטה ריטה מליגת המשנה האקוודורית, ולאחר תקופת ההשאלה חזר לאמלק. בסך הכל ערך 142 הופעות ליגה במדי אמלק, בהן הבקיע 43 שערים.
בשנת 2004 עבר לא-נסר מליגת העל הסעודית, אולם התקשה להתאקלם בקבוצה, ולבסוף חזר לאל נסיונל מליגת העל האקוודורית, במדיה ערך 19 הופעות ליגה והבקיע 13 שערים עד למותו.
קריירה בינלאומית

ב-16 באוקטובר 2022 ערך טנוריו את הופעת הבכורה שלו בנבחרת אקודוור, בתיקו 1-1 נגד נבחרת קוסטה ריקה במשחק ידידות. ב-11 ביוני 2003 הבקיע את שערי הבכורה שלו בנבחרת, צמד שערים בתיקו 2-2 נגד נבחרת פרו במשחק ידידות. בסך הכל ערך 13 הופעות במדי הנבחרת, בהן הבקיע ששה שערים.
חיים אישיים ומותו

ב-7 במאי 2005, בגיל 25, שלושה ימים לאחר הופעתו האחרונה במדי נבחרת אקוודור, נהרג טנוריו בתאונת דרכים כאשר היה בדרכו לקבדו על-מנת לבקר את משפחתו. רכבו התנגש במשאית גז.
פרבומייסקיי

ערך זה עוסק בעיר במחוז חרקיב באוקראינה. אם התכוונתם לעיר במחוז מיקולאייב, ראו .
פרבומייסקיי (אוקראינית: Первомайський) היא עיר במחוז חרקיב אוקראינה.
היסטוריה

היישוב הוקם ב-1869, תחילה בתור תחנת רכבת של הקו קורסק-חרקיב-סבסטופול. השם הראשון שניתן לו היה ליחצ'ובה (אוקראינית: Лихачове). עד ה-1 בספטמבר 1917 היה חלק מהאימפריה הרוסית, החל מדצמבר 1922 חלק מהרפובליקה הסובייטית הסוציאליסטית האוקראינית.
ב-1927 חיו כאן 56 תושבים ב-13 משפחות, שנה מאוחר יותר הגיע מספר המשפחות ביישוב כבר ל-85. גידול אוכלוסין זה נבע בעיקר מהתפתחות תעשייתית ודרישה לעובדים. ב-1939 חיו כאן 640 תושבים.
היישוב נכבש על ידי הגרמנים ב-20 באוקטובר 1941, הוא שוחרר ונכבש מספר פעמים. שוחרר סופית על ידי הצבא האדום ב-16 בספטמבר 1943.
ב-24 ביוני 1952 שמו של היישוב שונה לפרבומייסקיי.
בדצמבר 1991 פרבומייסקיי קיבלה מעמד של עיר.
לוזובה

לוזובה (באוקראינית: Лозова) היא עיר במחוז חרקיב אוקראינה.
היישוב הוקם כתחנת רכבת ב-1869 וב-1939 לוזובה קיבלה מעמד של עיר.
בזמן מלחמת האזרחים ברוסיה התרחשו באזור קרבות קשים בין הצבא האדום לצבא הלבן.
במלחמת העולם השנייה העיר נכבשה על ידי הגרמנים מספר פעמים. נכבשה לראשונה ב-11 באוקטובר 1941 ושוחררה ב-27 בינואר 1942. נכבשה בשנית ב-23 במאי 1942 ושוחררה ב-11 בפברואר 1943. ב-1 במרץ 1943 נכבשה בפעם השלישית ושוחררה בפעם האחרונה ב-16 בספטמבר 1943.
ערים תאומות

רוסיה שטורה, רוסיה
שנבוב

| שנבוב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: שנבובאים
משפחה:: שנבוביים
סוג:: שנבוב
מין:: שנבוב
שם מדעי
 Orycteropus afer ‏פאלאס, 1766
תחום תפוצה


שֶׁנַּבּוּב (שם מדעי: Orycteropus afer) הוא מין יונק אפריקני הניזון בעיקר מנמלים וטרמיטים. שמו האנגלי ניתן בידי אירופאים שהגיעו לאפריקה וקראו לו "Aardvark" – מאפריקאנס: "aarde" - ארץ, "vark": חזיר, עקב סברה שגויה שהוא קרוב לחזירים. שמו בעברית הוא הלחם בסיסים על שום שיניו החלולות: שן + נבוב.
השנבוב הוא מאובן חי הקיים החל מתקופת המיוקן. זהו המין החי היחיד בסוג שנבוב (Orycteropus), שהוא סוג יחיד במשפחת השנבוביים (Orycteropodidae) ובסדרת השנבובאים (Tubulidentata) - סדרה אפרותרית בעל זיקה לפילאים.
השנבוב הוא חיה לילית מתחפרת, ומשתמש בטפרים החדים שלו לחפור באדמה וכן לפתוח קיני טרמיטים.
תכונות

לשנבוב מבנה גוף בעל דמיון חיצוני מועט לחזיר או לדוב נמלים גדול, אף שאיננו קרוב לאף אחד מהם: לגופו יש פרווה מעטה; גופו גדול וכבד עם גב עקום; רגליו קצרות. רגליו הקדמיות חסרות אגודלים – כלומר יש לו ארבע אצבעות – אך ברגליו האחוריות ישנן כל חמש האצבעות. לכל אצבע ציפורן גדולה ושטוחה בצורת יעה, צורת ביניים בין פרסה לטֶלֶף.
לשנבוב ראש מוארך גדול וצוואר קצר ועבה. אוזני השנבוב ארוכות והזנב עבה בתחילתו וצר בקצהו. באפו הֶעגול נחיריים. פיו של השנבוב קטן, בדומה לבעלי חיים אחרים המתקיימים מטרמיטים. לשנבוב לשון ארוכה וצרה.
השנבוביים יוצאי דופן בשיניהם: הן נעדרות את חלל המוך האופייני, ובמקום זאת הן בנויות מצינורות גליליים של דנטין שמכיל מוך ומוחזק עם צמנטום. לשיניים אין ציפוי אמייל והן נשחקות וגדלות מחדש ברציפות. בדומה לכלביים, השנבוב נולד עם שיניים חותכות קבועות בקדמת הלסת, אך אלו נופלות ואינן מוחלפות. לבוגרים יש רק שיניים טוחנות בלסת האחורית.
השנבוב יכול לשקול 60–80 ק"ג ולהגיע לאורך 105–130 ס"מ.
אקולוגיה

השנבוב ניזון באופן כמעט בלעדי מנמלים וטרמיטים ממגוון סוגים למעט מינים תוקפניים מדיי כמו הכידן ונמלת אש, אותם הוא אוסף בלשונו. עם זאת ידוע שהוא יאכל גם את פירות הצמח Cucumis humifructus.
לשנבוב יש מעט טורפים והוא יכול להתגונן מהם בהתחפרות מהירה או בריצת זיגזג מבלבלת וגם כשהוא נדחק לקיר הוא יכול לשרוט בטפריו החזקים את אויביו ולגרום לפצעים חמורים. הטורפים שלו כוללים את האריה, הנמר, הברדלס, צבועיים, כלב בר אפריקני ופיתוניים.
המחילות שמייצר השנבוב משמשים הן אותו ואת משפחתו והן מגוון בעלי חיים אחרים, ביניהם חזיר יבלות, לילן מצרי, מירמקוסיקלה פורמיקיבורה, כלבי בר אפריקנים ועוד.
אבולוציה

בהתבסס על חקר מאובנים, הפלאונטולוג בריאן פטרסון (אנ') הגיע למסקנה כי קרובי משפחה קדמונים של השנבוב הופיעו באפריקה בסוף הפליאוקן.
האב הקדמון של משפחת השנבוביים היה ככל הנראה מיוריקטרופוס אפריקנוס (אי') שמאובנים שלו נמצאו במרבצי מאובנים מתקופת המיוקן. הדוגמה המוקדמת ביותר מהסוג שנבוב נמצאה בצפון אפריקה ובקניה במרבצי מאובנים מתקופת המיוקן התיכון.
תפוצה

השנבוב מצוי באפריקה שמדרום לסהרה במגוון בתי גידול כמו: סוואנות, ערבות עשב, חורשות ושיחיות, בהרים עד לגובה 3,200 מטרים (באתיופיה) וכן ביערות לא סבוכים, למעט ביערות לחים ובסלעים קשים, בהם קשה לחפור וכן איננו מצוי במדגסקר. השנבוב פעיל בלילה ובימים הוא נח במחילות חשוכות כדי להימנע מהחום.
תת-מינים

Orycteropus afer afer (Southern aardvark)
O. a. adametzi Grote, 1921 (Western aardvark)
O. a. aethiopicus Sundevall, 1843
O. a. angolensis Zukowsky & Haltenorth, 1957
O. a. erikssoni Lönnberg, 1906
O. a. faradjius Hatt, 1932
O. a. haussanus Matschie, 1900
O. a. kordofanicus Rothschild, 1927
O. a. lademanni Grote, 1911
O. a. leptodon Hirst, 1906
O. a. matschiei Grote, 1921
O. a. observandus Grote, 1921
O. a. ruvanensis Grote, 1921
O. a. senegalensis Lesson, 1840
O. a. somalicus Lydekker, 1908
O. a. wardi Lydekker, 1908
O. a. wertheri
בתרבות

דמות הטלוויזיה ארתור ריד, הדמות הראשית בסדרת האנימציה "ארתור", הוא שנבוב.
בסדרת הטלוויזיה לילדים "משמר האריות" משחק תפקיד משנה שנבוב בשם "מורנגוס".
בסרטי עידן הקרח מופיעים שנבובים, בפרט בסרטים עידן הקרח 3: עלייתם של הדינוזאורים ועידן הקרח: מסלול התנגשות.
גרסה 17.10 של מערכת ההפעלה אובונטו נקראת על שם השנבוב - Artful Aardvark.
הערות שוליים

↑  שנבוב באתר הרשימה האדומה של IUCN
↑  שֶׁנַּבּוּב במילון בעלי חיים: נכר (תשל"ב), 1972, באתר האקדמיה ללשון העברית
↑  לאחר 35 שנה: שנבוב נקבה נולדה בגן חיות בסן דייגו, באתר ynet, 20 ביוני 2022
↑  Additional material of the enigmatic Early Miocene mammal Kelba and its relationship to the order Ptolemaiida
↑  ArtfulAardvark/ReleaseNotes - Ubuntu Wiki, wiki.ubuntu.com
| --- | --- |
בקרת זהויות :  NLI: 987007292976505171  BnF: cb13568388p (data)  GND: 4518028-3  LCCN: sh85000028
קופיאנסק

קופיאנסק (באוקראינית: Куп'янськ) היא עיר במחוז חרקיב באוקראינה.